ODGOVORI KOMISIJE I ESVD-a NA POSEBNO IZVJEŠĆE EUROPSKOG REVIZORSKOG SUDA „IZRAVNA FINANCIJSKA POTPORA EUROPSKE UNIJE PALESTINSKOJ SAMOUPRAVI” /* COM/2013/0852 final - 2013/ () */





ODGOVORI KOMISIJE I ESVD-a NA POSEBNO IZVJEŠĆE EUROPSKOG REVIZORSKOG SUDA „IZRAVNA FINANCIJSKA POTPORA EUROPSKE UNIJE PALESTINSKOJ SAMOUPRAVI” Izvršni sažetak III. Krajem 2011. Komisija je pokrenula projekt za ocjenu potreba i utvrđivanje izvedivih projekata u području Reforme državne uprave (CSR) u Palestini (Ovaj izraz ne dovodi u pitanje stajališta o priznavanju Palestine kao države). Na temelju toga, počevši od druge polovine 2013., Palestinskoj će samoupravi biti pružena opsežna pomoć u području CSR-a koju financira EU. Ured predstavnika EU-a (EUREP) osigurat će uske veze između ovog djelovanja i programa potpore državnim službenicima i umirovljenicima (CSP), pospješujući također jači utjecaj na dijalog o politikama. Trebalo bi napomenuti da su su Komisija i ESVD aktivno pokušavali osigurati i suradnju Izraela. Održani su brojni sastanci s izraelskim Ministarstvom obrane (COGAT) i raznim vladinim dužnosnicima u brojnim kontekstima i forumima. Kada god to prilike nalažu, također se uključuje i Delegacija EU-a u Tel Avivu. Učinkovitost takvih mjera mogla bi biti veća kada bi države članice zauzele dosljedniji i čvršći pristup po tom pitanju. IV. Tijekom 2011. u obzir je uzeta potreba za postojanjem snažnijeg tržišnog natjecanja te je na nju odgovoreno raspisivanjem međunarodnog javnog natječaja za pružanje usluga ex-ante i ex-post revizija vezanih uz provedbu svih programa u sastavu PEGASE DFS-a. Najava javnog natječaja objavljena je u kolovozu 2012., a očekuje se da će novi ugovori biti potpisani do kraja 2013. Za CSR vidi prethodno navedenu točku III. (Izvršni sažetak). Ne bi trebalo podcijeniti utjecaj na politički dijalog na razini Palestinske samouprave ostvaren značajnom izravnom financijskom potporom. V. Trebalo bi naglasiti da Izrael tijekom nekoliko mjeseci 2012. nije dostavljao prihode od carina Palestinskoj samoupravi. To je bio ključni čimbenik u kašnjenju isplate plaća u Palestinskoj samoupravi. Unatoč tomu, od početka 2013. zaposlenici Palestinske novinske agencije (WAFA), PBS-a i Ministarstva religije uklonjeni su s liste prihvatljivih korisnika, čime je njihov broj vraćen na prijašnjih 75 000 (prije toga bilo ih je 84 000). VI. Pitanja oko državnih službenika koji nisu mogli raditi u Gazi (npr. štrajk potpore Palestinskoj samoupravi, njegovo trajanje, opseg i učinci, reakcije Hamasa) složena su u okolnostima koje vladaju u pojasu Gaze gdje je teško provesti objektivnu provjeru. Programom izravne financijske potpore upravlja Palestinska samouprava. Komisija i ESVD ustrajni su u svojoj odluci da politički podupru Palestinsku samoupravu (jezgru buduće palestinske države) koja je odlučila nastaviti isplaćivati plaću svim radnicima koji na nju imaju pravo, kako na Zapadnoj obali tako i u Pojasu Gaze, bez obzira na njihov radni status, kojeg je u svakom slučaju, vrlo teško razjasniti. Neki državni službenici ne rade u Gazi jednostavno zato što im je od strane de facto vlasti onemogućen pristup. Ostali, iako u stvarnosti rade, i dalje bi službeno izjavili da ne rade zbog političkih razloga. Očekuje se da bi odluka o ukidanju doprinosa plaćama u Gazi bila politički vrlo osjetljiva. Komisija i ESVD smatraju da su u dovoljnoj mjeri odgovorili na ovaj problem. To je pitanje postavljeno Palestinskoj samoupravi na najvišoj političkoj razini u niz prilika, a i dalje će biti središnja tema budućih razgovora. VII. Za dogovore s izraelskom Vladom vidi prethodno navedenu točku III. (Izvršni sažetak). Opažanja 27. Akcijskim planovima EU-a utvrđeni su prioritetni ciljevi koje su zajednički dogovorili EU i Palestinska samouprava, a oni ne obuhvaćaju indikativni financijski okvir. Vijeće je u ožujku 2013. odobrilo novi akcijski plan EU-Palestinska samouprava (AP). Ovaj novi akcijski plan bolje je usuglašen s potrebama za potporom u razvoju (i obratno) od prethodnog plana, koji je zaključen prije uspostave mehanizma PEGASE. 28. Od 2014. EU će započeti dvogodišnji programski ciklus za razvojni dio svoje financijske pomoći. Palestina je jedna od najosjetljivijih točaka u ukupnom proračunu za vanjsku financijsku potporu i proračunske su vlasti u proteklim godinama često povećavale iznos koji je Komisija prvotno predložila. Godišnji iznosi koji su dostupni za Palestinu znaju se, s barem nešto pouzdanosti, tek vrlo kasno u postupku predlaganja proračuna. Promjenjiva politička situacija od Komisije i ESVD-a također zahtijeva da budu oprezni i spremni na ponovnu procjenu situacija kad god to prilike nalažu. Upravo iz tih razloga vrlo je malo država članica planiralo pomoć Palestini na višegodišnjoj razini. Lokalna strategija za razvoj EU-a nedavno je revidirana u suradnji s državama članicama i lokalnim predstavnicima. 29. Komisija i ESVD smatraju da podnošenje mjera državama članicama u pisanom postupku provedbu detaljne revizije mehanizma ne čini težom. U brojnim prigodama, programi za Palestinu (posebno PEGASE) predstavljeni su Odboru Instrumenta za europsko susjedstvo i partnerstvo (ENPI) kao informacijska točka u dnevnom redu. Države članice su u načelu izrazile svoje zadovoljstvo s korištenim postupcima i nisu se libile tražiti dodatna pojašnjenja kadgod su to smatrale neophodnim. Komisija i ESVD smatraju da uspostava programa PSRG (Obnova privatnog sektora u Gazi) koji je proveden nakon operacije „Lijevano olovo”, kao i uporaba SEPS-a (Potpore za ključne javne službe) i komponenta dospjelih neplaćenih obaveza jasno pokazuju sposobnost programa da se prilagodi promjenama u radnoj okolini. Komisija i ESVD su, međutim, svjesni da je ovakva situacija dugoročno neodrživa i da je došlo vrijeme za prilagodbe sada kada je situacija u Gazi u proteklih sedam godina ostala neriješena. Ovo je pitanje zapravo pokrenuto u razgovorima s Palestinskom samoupravom u niz prigoda u prošlosti. Već su započeti razgovori s Palestinskom samoupravom s ciljem pronalaženja rješenja koje bi u obzir uzelo primjedbe Suda, istovremeno omogućavajući Palestinskoj samoupravi da nastavi podupirati svoje zaposlenike u Gazi. Komisija i ESVD stoje uz svoje političko stajalište da Palestinska samouprava mora nastaviti podupirati svoje zaposlenike u Gazi, što je ključni element za održavanje jedinstva buduće palestinske države i omogućavanje Palestinskoj samoupravi da zadrži uporište u Gazi. Trebalo bi uzeti u obzir činjenicu da su Komisija i ESVD ovu odluku donijele i provele u svjetlu političkih okolnosti te da je većina radnika koji ne rade u Gazi zapravo spriječena u obavljanju svojih poslova. 30. Trebalo bi napomenuti da, osim Ujedinjene Kraljevine, koja je mehanizmu PEGASE doprinos uplatila samo 2008., niti jedan drugi donator PEGASE DFS-a nije prešao iz PEGASE DFS-a u Fond povjerenja Svjetske banke. Pored toga, mehanizmom PEGASE privučena su također i sredstva država ne-članica kao što su Japan i Švicarska. Pad u financiranju može se prvenstveno pripisati pogoršanoj fiskalnoj situaciji u državama članicama kao i određenom stupnju donatorskog zamora. Neke države članice i ostali donatori radije podupiru razvojne projekte (u odnosu na izravnu financijsku potporu) s obzirom da im to omogućuje bolju vidljivost. 31. Komisija priznaje da trenutna situacija mehanizma PEGASE ne obuhvaća indikatore učinka. ESVD i Komisija se u tom smislu vode za indikatorima sadržanima u Palestinskom planu reformi i razvoja i Palestinskom nacionalnom planu razvoja, na čijim je prioritetima PEGASE bio i jest utemeljen. Ta je mjera također i uvjet. Komisija također prihvaća uvesti indikatore učinka za PEGASE koji će u obzir uzeti specifičnu situaciju Palestinske samouprave te posebnost programa PEGASE. Cilj pružanja izravne financijske potpore putem programa PEGASE je omogućiti Palestinskoj samoupravi da ispuni svoje postojeće obveze prema svom stanovništvu, u onoj mjeri u kojoj je to moguće. U tome nije realno očekivati značajnija kvalitativna poboljšanja u trenutnoj financijskoj situaciji. Čimbenici o kojima ovisi postizanje ciljeva, uglavnom su vanjski i izvan kontrole Palestinske samouprave. PEGASE DFS je politički instrument čiji je krajnji cilj očuvati održivost rješenja po načelu dviju država podupirući postojanje temeljnih uvjeta života palestinskog naroda. Palestina nije neovisna država čija Vlada može mobilizirati velika sredstva za potporu određenim ciljevima. Izravna financijska pomoć nije klasični projekt kojeg se može procjenjivati u smislu Upravljanja projektnim ciklusom (UPC). Zamišljena je kao pomoć Palestinskoj samoupravi u rješavanju dugoročnog problema očekujući da će očuvanjem vlasti EU pridonijeti rješenju mirovnog procesa na Bliskom istoku po načelu dviju država . 32. U skladu s dvogodišnjim planom Palestinske samouprave za izgradnju države iz 2009. koji je predvidio smanjenje ovisnosti o vanjskoj pomoći, ESVD (a ranije DG RELEX) u svakom su planiranju smanjivali udio izravne financijske pomoći; ali zbog prijetnje opstanku Palestinske države tu pomoć jednostavno nije bilo moguće srezati drastično. Ova su se pitanja razmatrala i u okviru sastanaka Ad hoc odbora za vezu (AHLC). U trenutnim okolnostima i imajući u vidu političku situaciju, mogućnost da se smanji financiranje nije u skladu s trenutnom politikom EU-a. 34. Korisnici su poznati i podliježu ex ante i ex post provjerama. Sredstva se uplaćuju na zahtjev Palestinske samouprave i nakon predaje potrebne prateće dokumentacije. Ta sredstva u biti prolaze samo kroz podračun središnje riznice koji radi po načelu „dva ključa” za izdavanje uplata, tj. i EU i Palestinska samouprava moraju dati odobrenje za isplatu. Rizik od korupcije je stoga sveden na minimum. Što se tiče rizika od uništavanja infrastrukture koju je financirala EU u okviru Programa za privatni sektor u Gazi, rizik je bio poznat, i iako Komisija taj rizik pokušava svesti na minimum redovitim dijalogom s izraelskim Ministarstvom obrane (COGAT), on se mora prihvatiti. 35. Komisija i ESVD spremni su kritički ispitati troškove i djelotvornost kontrola i usporediti ih s uključenim rizicima. 36. Tijekom 2011. u obzir je uzeta potreba za postojanjem snažnijeg tržišnog natjecanja te je na nju odgovoreno raspisivanjem međunarodnog javnog natječaja za pružanje usluga ex-ante i ex-post revizija vezanih uz provedbu svih programa u sastavu PEGASE DFS-a. Najava javnog natječaja objavljena je u kolovozu 2012., a očekuje se da će novi ugovori biti potpisani do kraja 2013. Zatražen je postupak izravne pogodbe koji je odobren u skladu s člankom 168. stavkom 2. Provedbenih pravila Financijske uredbe i tada je uredno obrazložen. 37. Izravna dodjela opravdana je u skladu s Provedbenim pravilima Financijske uredbe. Nakon konkretnog zahtjeva EUREP-a, svi sporazumi s međunarodnim organizacijama podliježu dodatnim zahtjevima (iznimke od Općih uvjeta koji se primjenjuju na međunarodne organizacije) posebno u vezi s dodatnim zahtjevima za izvješćivanjem, revizijom i prijenosom opreme. EUREP je završio prijelaz sa sporazuma o doprinosu na jednogodišnji ugovor o pružanju usluga s međunarodnim organizacijama. Sva oprema iz prethodnih sporazuma prenesena je u Palestinsku samoupravu (osim baze podataka DFS-a). Te će usluge podlijegati međunarodnom ograničenom javnom natječaju u 2014. 38. Trebalo bi napomenuti da postupci provjere i upravljanja koji se primjenjuju na program izravne financijske potpore Palestini revidiraju. Obavljaju se pripreme za in-sourcing baze podataka PEGASE i njeno upravljanje. 39. Uzimajući u obzir veličinu projekta i političku osjetljivost vezanu uz provedbu programa, EUREP je u to vrijeme namjerno odlučio ne dodijeliti ugovor lokalnoj firmi. Nastavno na reviziju postupaka provjere i upravljanja PEGASE-om, objavljen je međunarodni poziv na javni natječaj za pružanje ex-ante i ex-post revizorskih usluga vezanih uz provedbu svih PEGASE DFS programa. I dok je odsutnost formalnih uvjeta posljedica jedinstvenih okolnosti, to ne znači i odsutnost utjecaja u odnosu na Palestinsku samoupravu (vidi točku 40.). 40. PEGASE DFS Palestinskoj se samoupravi pruža bez izričitih uvjeta: to hotimičan izbor Komisije, ESVD-a i država članica u skladu s njihovim političkim ciljevima u mirovnom procesu na Bliskom istoku. Međutim, ESVD i Komisija se u tom smislu vode za indikatorima sadržanima u Palestinskom planu reformi i razvoja i Palestinskom nacionalnom planu razvoja, na čijim je prioritetima PEGASE bio i jest utemeljen. Ta je mjera također i uvjet. Utjecaj doista i postoji zahvaljujući ovom pouzdanom i dosljednom doprinosu EU-a. EUREP trenutno radi na jačanju utjecaja putem političkog dijaloga, u suradnji sa zainteresiranim državama članicama putem nedavno osnovane neformalne skupine EU PEGASE: 41. (a) Krajem 2011. Komisija je pokrenula projekt za ocjenu potreba i utvrđivanje izvedivih projekata u području Reforme državne uprave (CSR) u Palestini. Na temelju toga, počevši od druge polovice 2013., Palestinskoj će samoupravi biti pružena opsežna pomoć u području CSR-a koje financira EU. Ured predstavnika EU-a (EUREP) osigurat će uske veze između ovog djelovanja i programa potpore državnim službenicima i umirovljenicima (CSP), pospješujući također jači utjecaj na dijalog o politikama. 42. Trebalo bi napomenuti da su su Komisija i ESVD aktivno pokušavali osigurati i suradnju Izraela. Održani su brojni sastanci s izraelskim Ministarstvom obrane. Održavaju se i brojni drugi sastanci s Izraelom u okviru bilateralnih odnosa između EU-a i Izraela, a ova su pitanja pokrenuta i u Odboru za udruživanje, Vijeću za udruživanje i u Političkom dijalogu s Izrealom. Kada god to prilike nalažu, također se uključuje i Delegacija EU-a u Tel Avivu. Učinkovitost takvih mjera mogla bi biti veća kada bi države članice zauzele dosljedniji i čvršći pristup po tom pitanju. Usprkos tome, samo je Vijeće sa Zaključaka Vijeća šire prirode prešlo na one mnogo konkretnije (posebno u svibnju 2012. i prosincu 2012.) 46. Krajem 2011. Komisija je pokrenula projekt za ocjenu potreba i utvrđivanje izvedivih projekata u području Reforme državne uprave (CSR) u Palestini. Na temelju toga, počevši od druge polovice 2013., Palestinskoj će samoupravi biti pružena opsežna pomoć u području CSR-a koje financira EU. Ured predstavnika EU-a (EUREP) osigurat će uske veze između ovog djelovanja i programa potpore državnim službenicima i umirovljenicima (CSP), pospješujući također jači utjecaj na dijalog o politikama. 47. PEGASE je specifičan instrument stvoren kako bi se provjerilo jesu li sredstva sljediva do krajnjeg korisnika. Sredstva se stavljaju na raspolaganje tek nakon što se postigne dogovor o konačnoj listi krajnjih korisnika o kojoj su se dogovorili i EU i Palestinska samouprava. Ovaj je instrument uspostavljen kako bi se izbjeglo neko moguće skretanje sredstava EU-a s planirane rute. I Komisija i ESVD su stoga mišljenja da sredstva PEGASE-a nije moguće preusmjeriti u proračunskom smislu. Što se tiče opaske da je PEGASE-om Palestinskoj samoupravi dopušteno da uštedi nešto svojih sredstava i preusmjeri ih u druge svrhe, Komisija i ESVD osporavaju ovaj nalaz koji se u praksi ne može dokazati. Komisija i ESVD smatraju da nema dokaza da je PEGASE doveo do toga da se sredstva preusmjeravaju na regrutiranje snaga sigurnosti koje, uostalom, primaju potporu iz drugih izvora. 48. Onkraj reformi, održivost je usko povezana s političkim napretkom u pomirbi i završavanjem okupacije. U posljednje vrijeme ključni element u „povećanim teškoćama koje je Palestinska samouprava imala u pravovremenoj isplati plaća i mirovina” je izraelska obustava „prihoda od carina”. Palestinska samouprava nije objasnila taj iznenadni pad u prihodima. Financijska situacija u državama članicama kao i određeni stupanj donatorskog zamora zasigurno je odigrao ulogu u kapacitetu i volji donatora da reagiraju u ovoj krizi. Istovremeno, Palestinska se samouprava nadala da će privući više sredstava od arapskih donatora. 51. Trebalo bi napomenuti da se broj korisnika potpore u gotovini povećao od 2010. naovamo zbog različitih čimbenika, uključujući i Program za prijenos gotovine (CTP) iz 2010. (koji se sastojao od spajanja programa SSNRP + SHC i certificiranjem kućanstava na listi čekanja) i njegov kasniji nastavak u Gazi 2011. Cilj Palestinske samouprave je 120 000 kućanstava uključenih u program - a to odgovara procijenjenom broju palestinskih kućanstava koja žive u izrazitom siromaštvu. Na razini potpore: temelj za izračun iznosa financijske potpore za prihvatljiva kućanstva je politika „50-postotnog premoštenja jaza”. Jaz je razlika između stope socijalne pomoći (potrošnje) i ekstremne linije siromaštva kućanstva. Gotovinska komponenta CTP-a osigurava financijsku pomoć koja je dovoljna za pokrivanje 50 % ovog jaza i to čini osnovni dio naknade u gotovini. Korisnička kućanstva obično imaju pristup dodatnim izvorima prihoda (novčane pošiljke) kao i dodatnoj/dopunskoj pomoći (tj.zdravstveno osiguranje i pomoć u naravi) koji dopunjuju gotovinsku komponentu. 52. Kašnjenja u isplatama rezultat su različitih čimbenika koji su izvan kontrole Ministarstva socijalne skrbi/Ministarstva financija uključujući: (a) dostupnost gotovine/likvidnost banaka u Gazi; i (2) dostupnost proračuna kao rezultat stalne financijske kize u Palestinskoj samoupravi (uključujući prijenos prihoda od carina od Izraela). Trebalo bi napomenuti (i.) da su isplate u rujnu 2011. i rujnu 2012. obrađene 3. listopada 2011., odnosno 6. listopada 2012., tj. sa zakašnjenjem od samo jednog tjedna u odnosu na početni ciljni datum (obično je to posljednji vikend u rujnu); (ii.) da je prva tromjesečna isplata za 2012. obavljena krajem travnja 2012. zbog nestašice gotovine u mjesnim bankama u Gazi, uglavnom izraelskih šekela i američkih dolara (kao rezultat izraelskih ograničenja na likvidnost). Iako se ovo nije odnosilo i na Zapadnu obalu, Palestinska je samouprava iz političkih razloga odlučila ne obraditi isplate na Zapadnoj obali dok ne bude sigurna da će se isplate obraditi i u Gazi, ako ne istovremeno, onda nedugo iza. 53. Vidi prethodno navedenu točku 31. 54. Pitanja oko državnih službenika koji nisu mogli raditi u Gazi (npr. štrajk potpore Palestinskoj samoupravi, njegovo trajanje, opseg i učinci, reakcije Hamasa) složena su u okolnostima koje vladaju u pojasu Gaze gdje je teško provesti objektivnu provjeru. Programom izravne financijske potpore upravlja Palestinska samouprava. Komisija politički podupire Palestinsku samoupravu (jezgru buduće palestinske države) koja je odlučila nastaviti isplaćivati plaću svim radnicima koji na nju imaju pravo, kako na Zapadnoj obali tako i u Pojasu Gaze, bez obzira na njihov radni status, kojeg je u svakom slučaju, vrlo teško razjasniti. Možda se valja prisjetiti da je među državnim službenicima koji ne rade u Gazi mnogo onih kojima je u stvarnosti onemogućen pristup od strane de facto vlasti. Očekuje se da bi odluka o ukidanju doprinosa plaćama u Gazi bila politički vrlo osjetljiva. 55. Vidi komentar u točki 54. 57. Korisnici su poznati i podliježu ex ante i ex post provjerama. Sredstva se uplaćuju na zahtjev Palestinske samouprave i nakon predaje potrebne prateće dokumentacije. Ta sredstva u biti prolaze samo kroz podračun središnje riznice koji radi po načelu „dva ključa” za izdavanje uplata, tj. i EU i Palestinska samouprava moraju dati odobrenje za isplatu. 58. Vidi odgovor na opažanje 54. 59. U vezi s uporabom industrijskog goriva umjesto plina, trebalo bi napomenuti da da su o ovom pitanju odlučili vanjski čimbenici. Niti Izrael niti Egipat ne bi dopustili izvoz plina u Gazu, stoga je uporaba dizelskog goriva bila jedino moguće rješenje. 60. Pitanje PDV-a i ostalih poreza na dostavu goriva s Izraelom mnogo je šire od mehanizma PEGASE i dijelom je ukupnih pitanja u odnosima između EU-a i Izraela. Komisija je poduzela napore kako bi dobila izuzeće od plaćanja PDV-a na dostavu goriva, ali razgovori nisu bili uspješni. Bilo je očigledno da se to pitanje može riješiti samo na najvišim političkim razinama. Komisija smatra da je se ne može kritizirati jer nije mogla utvrditi kako se PDV i trošarine koje plaća koriste od strane vlasti, bilo izraelskih, bilo palestinskih, u skladu s Pariškim protokolom Sporazuma iz Osla kojim se utvrđuju uvjeti za prijenos određenih prihoda od poreza s Izraela na Palestinsku samoupravu, ali kojem Komisija/EU nije potpisnica. To je bio jedan od brojnih čimbenika koji je doveo do toga da Komisija prestane financirati dostavu goriva. 61. Komisija jest savjetovala Palestinskoj samoupravi da razmotri mogućnost provedbe ocjene javne potrošnje i financijske odgovornosti (PEFA) prije 2012. U studenom 2011. Ministarstvo financija Palestinske samouprave na tehničkoj je razini prihvatilo načelo provedbe PEFA-e. EU je planirala financirati dio ocjene. Palestinska je samouprava, međutim, kasnije odlučila odgoditi ocjenu. Ocjena PEFA-e započeta je u ožujku 2013., a izvješće je službeno poslano Ministarstvu financija u lipnju 2013., te ga je Ministarstvo u istom mjesecu i prihvatilo. Objavljeno je 2. rujna 2013. EU je doprinijela toj ocjeni koja je obavljena pod vodstvom Svjetske banke tako što je financirala jednog stručnjaka. Osim ocjene PEFA-e postojale su i druge ocjene upravljanja sustavima javnih financija od strane Palestinske samouprave. U travnju 2008., travnju 2009., prosincu 2009., listopadu 2010., siječnju 2012. i siječnju 2013. MMF je proveo nadzore napretka Palestinske samouprave u upravljanju javnim financijama. Pored toga, izvješća osoblja MMF-a na sastancima Ad hoc odbora za vezu (koji se odvijaju dvaput godišnje) uključuju i ocjenu reformi upravljanja javnim financijama koje je provela Palestinska samouprava. 62. Komisija nastvalja raditi na ovom pitanju vezanom uz upravljanje javnim financijama: Ocjena PEFA-e pod vodstvom Svjetske banke započeta je u ožujku 2013. i izvješće je službeno poslano Ministarstvu financija u lipnju 2013. Teško je provesti bilo kakav oblik zakonodavnog nadzora jer ne djeluje Palestinsko zakonodavno vijeće. Ministarstvo ga je prihvatilo u istom mjesecu i objavilo 2. rujna 2013. 63. (b) U rujnu 2012. u Izvješću o nadzoru usmjerenom na rezultate istaknuto je da: „u prvoj polovici provedbe projekt je patio od kašnjenja iz nekoliko razloga (duge studije procjene potreba, preoblikovanje aktivnosti, niska razina poznavanja engleskog od strane pripravnika i nedostatak prevoditelja). Većina problema riješena je u prvoj polovici 2012.” U to vrijeme, ukupnu učinkovitost i djelotvornost provedbe projekta nadzor je ocijenio „dobrim”. 66. Povrati su provedeni u skladu s pravilima. Glavna je briga bila potaknuti gospodarstvo ubrizgavanjem odavno dospjelih neplaćenih obveza u privatni sektor. Dospjele neplaćene obveze podlijegale su obveznim revizijama prije izvršenja isplata. Okvir 2 – Povrat PDV-a luksuznom hotelu u Gazi. Povrat je proveden u skladu s pravilima. Trebalo bi napomenuti da su dospjele neplaćene obveze isplaćene ovoj tvrtki akumulirane tijekom razdoblja od više od sedam godina od prosinca 2000. do siječnja 2008. Razlog zbog kojeg je hotel tijekom listopada 2012. radio slabo je situacija u Gazi i stalna blokada. 67. Cilj potpore elektrani u Gazi bio je odgovoriti na konkretnu hitnu potrebu, a ne postizanje njene održivosti. Kada je Palestinska samouprava predložila drugi pristup, ova se komponanta PEGASE-a više nije financirala. 68. U posljednje vrijeme ključni element u „povećanim teškoćama koje je Palestinska samouprava imala u pravovremenoj isplati plaća i mirovina” je izraelska obustava „prihoda od carina”. Pored toga, financijska situacija u državama članicama kao i određeni stupanj donatorskog zamora zasigurno je odigrao ulogu u kapacitetu i volji donatora da reagiraju u ovoj krizi. Istovremeno, Palestinska se samouprava nadala da će privući više sredstava od arapskih donatora. 70. Trebalo bi napomenuti da su su Komisija i ESVD aktivno pokušavali osigurati i suradnju Izraela. Održani su brojni sastanci s izraelskim Ministarstvom obrane. Kada god to prilike nalažu, također se uključuje i Delegacija EU-a u Tel Avivu. Učinkovitost takvih mjera mogla bi biti veća kada bi države članice zauzele dosljedniji i čvršći pristup po tom pitanju. (b) Značajni iznosi iz doznake za 2012. (7 milijuna eura) dodijeljeni su području C, pored otprilike 3,5 milijuna eura iz programa Sigurnost hrane. PEGASE će također staviti na raspolaganje sredstva u području C tako što će proširiti program Obnove privatnog sektora u Gazi na Zapadnu obalu, s posebnim naglaskom na poljoprivrednike i zajednice pogođene zidom razdvajanja, razaranjima izraelske vojske i nasiljem doseljenika. Pitanje područja C visoko je na ljestvici političkih prioriteta. Razmatrano je u brojnim prilikama na PSC-u, a još u prosincu 2011. Delagacija EU-a u Tel Avivu provela je inicijativa EU-a. Područje C također je među prioritetnim ciljevima novog akcijskog plana. Zaključci i preporuke 74. Održivost se može postići političkim napretkom u vezi s pomirenjem i završetkom okupacije. Međutim, dva pitanja reforme i izraelskih mjera važna su i Komisija i ESVD rješavaju ta pitanja na sljedeći način: Krajem 2011. Komisija je pokrenula projekt za ocjenu potreba i utvrđivanje izvedivih projekata u području Reforme državne uprave (CSR) u Palestini. Na temelju toga, počevši od druge polovice 2013., Palestinskoj će samoupravi biti pružena opsežna pomoć u području CSR-a koje financira EU. Ured predstavnika EU-a (EUREP) osigurat će uske veze između ovog djelovanja i programa potpore državnim službenicima i umirovljenicima (CSP), pospješujući također jači utjecaj na dijalog o politikama. Komisija i ESVD aktivno su pokušavali osigurati suradnju Izraela. Održani su brojni sastanci s izraelskim Ministarstvom obrane. Također su održani brojni sastanci s Izraelom (na različitim razinama i u različitim forumima) u okviru bilateralnih odnosa između EU-a i Izraela i preko Delegacije u Tel Avivu. Učinkovitost takvih mjera mogla bi biti veća kada bi države članice zauzele dosljedniji i čvršći pristup po tom pitanju. 75. Komisija pristaje uspostaviti indikatore učinka, uzimajući u obzir da su mnogi čimbenici koji utječu na učinak vanjski i izvan kontrole Palestinske samouprave. Palestina nije neovisna država čija vlada ima normalnu kontrolu nad brojnim sredstvima kako bi postigla specifične ciljeve. PEGASE DFS je politički instrument čiji je cilj očuvati održivost rješenja po načelu dviju država podupirući postojanje temeljnih uvjeta života palestinskog naroda. nedostatak donatorskih sredstva uplaćenih preko PEGASE-a više je rezultat donatorskog zamora i gospodarske situacije nego smišljene odluke da se ne koristi PEGASE. Kao što je ranije spomenuto, neki donatori radije financiraju razvojne projekte (u odnosu na izravniu financijsku pomoć) također i zato što oni donose veću vidljivost. 76. Zatražen je postupak izravne pogodbe koji je odobren u skladu s člankom 168. stavkom 2. Provedbenih pravila Financijske uredbe i tada je uredno obrazložen. Trebalo bi napomenuti da postupci provjere i upravljanja koji se primjenjuju na program izravne financijske potpore Palestini revidiraju. (vidi točku 38.) Tijekom 2011. u obzir je uzeta potreba za postojanjem snažnijeg tržišnog natjecanja te je na nju odgovoreno raspisivanjem međunarodnog javnog natječaja za pružanje usluga ex-ante i ex-post revizija vezanih uz provedbu svih programa u sastavu PEGASE DFS-a. Najava javnog natječaja objavljena je u kolovozu 2012., a očekuje se da će novi ugovori biti potpisani do kraja 2013. Javni natječaj za ugovor o pružanju usluga upravljanja i provedbe programa bit će otvoren 2014. (vidi točku 37.). 77. Krajem 2011. Komisija je pokrenula projekt za ocjenu potreba i utvrđivanje izvedivih projekata u području Reforme državne uprave (CSR) u Palestini. Na temelju toga, počevši od druge polovice 2013., Palestinskoj će samoupravi biti pružena opsežna pomoć u području CSR-a koje financira EU. Ured predstavnika EU-a (EUREP) osigurat će uske veze između ovog djelovanja i programa potpore državnim službenicima i umirovljenicima (CSP), pospješujući također jači utjecaj na dijalog o politikama. 78. Pitanja oko državnih službenika koji ne mogu raditi u Gazi složena su u okolnostima koje vladaju u pojasu Gaze gdje je teško provesti objektivnu provjeru. Programom izravne financijske potpore upravlja Palestinska samouprava. Komisija politički podupire Palestinsku samoupravu (jezgru buduće palestinske države) koja je odlučila nastaviti isplaćivati plaću svim radnicima koji na nju imaju pravo, kako na Zapadnoj obali tako i u Pojasu Gaze, bez obzira na njihov radni status, kojeg je u svakom slučaju, vrlo teško razjasniti. Valja se prisjetiti da je među državnim službenicima koji ne rade u Gazi mnogo onih kojima je u stvarnosti onemogućen pristup od strane de facto vlasti. Očekuje se da bi odluka o ukidanju doprinosa plaćama u Gazi bila politički vrlo osjetljiva. Pitanje PDV-a i ostalih poreza na dostavu goriva s Izraelom mnogo je šire od mehanizma PEGASE i dijelom je ukupnih pitanja u odnosima između EU-a i Izraela. Komisija je poduzela napore kako bi dobila izuzeće od plaćanja PDV-a na dostavu goriva, ali razgovori nisu bili uspješni. Očigledno da se to pitanje može riješiti samo na najvišim političkim razinama. Komisija smatra da ju se ne može kritizirati jer nije mogla utvrditi kako se PDV i trošarine koje plaća koriste od strane vlasti, bilo izraelskih, bilo palestinskih, u skladu s Pariškim protokolom Sporazuma iz Osla kojim se utvrđuju uvjeti za prijenos određenih prihoda od poreza od Izraela Palestinskoj samoupravi, ali kojem Komisija/EU nije potpisnica. To je bio jedan od brojnih čimbenika koji je doveo do toga da Komisija prestane financirati dostavu goriva. 79. Za podrobnije informacije o ocjeni PEFA-e vidi odgovor u 61. gore. 80. Komisija i ESVD pristaju provesti reviziju mehanizma PEGASE i u obzir uzeti preporuke Suda. ESVD i Komisija redovito provode reviziju mehanizma PEGASE u skladu s promjenama na terenu (npr. komponente Obnova privatnog sektora u Gazi (PSRG) nakon Lijevanog olova i u nešto bližoj prošlosti komponente za bolnice u istočnom Jeruzalemu) Unatoč tomu, Komisija čvrsto vjeruje da nije potrebno provesti „opsežnu” reviziju PEGASE-a. (a) Komisija i ESVD prihvaćaju ovu preporuku koja je već dijelom i provedena. Novi akcijski plan za Palestinu prvi je od nove generacije akcijskih planova dogovorenih nakon revizije inicijative Europskog susjedstva i partnerstva, a obuhvaća prioritetne ciljeve koji su dogovoreni zajednički od strane EU-a i Palestinske samouprave. Tekst je bolje usuglašen s potrebama za potporom u razvoju (i obratno) od prethodnog plana, koji je zaključen prije uspostave mehanizma PEGASE. (b) Komisija i ESVD dijelom prihvaćaju ovu preporuku. Od 2014. EU će započeti dvogodišnji programski ciklus za razvojni dio svoje financijske pomoći. Prvotno nije planirano da program PEGASE bude dio ovog višegodišnjeg programa, ali Komisija i ESVD će razmotriti svoje stajalište. Iako Komisija i ESVD i dalje imaju rezerve glede ove točke, spremne su poduzeti korake u smjeru provedbe ove preporuke u mjeri u kojoj je to moguće. (a) Komisija i ESVD prihvaćaju ovu preporuku, indikatori učinka uvest će se u područjima koje je Sud spomenuo za PEGASE (vidi naše komentare u točki 31.). 82. (a) Komisija prihvaća preporuku. Postupak konkurentnih javnih natječaja je u tijeku. Tijekom 2011. u obzir je uzeta potreba za postojanjem snažnijeg tržišnog natjecanja te je na nju odgovoreno raspisivanjem međunarodnog javnog natječaja za pružanje usluga ex-ante i ex-post revizija vezanih uz provedbu svih programa u sastavu PEGASE DFS-a. Najava javnog natječaja objavljena je u kolovozu 2012., a očekuje se da će novi ugovori biti potpisani do kraja 2013. Javni natječaj za ugovor o pružanju usluga bit će objavljen u 2014. (vidi točku 37.). (b) Komisija prihvaća ovu preporuku i razvijat će tekuće planove kako bi pojednostavnila sustav upravljanja mehanizmom PEGASE DFS. EUREP je sada odgovoran za upravljanje bazom podataka PEGASE, koja je premještena u zgradu EUREP-a početkom kolovoza 2013. 83. Komisija i ESVD ne prihvaćaju ovu preporuku. Što se tiče uvjetovanosti, vidi naš odgovor u točki 40. Komisija je 2011. pokrenula procjenu potreba za Reformu državne uprave. Potpora Palestinskoj samoupravi u 2013. pružena je na temelju te procjene. Ured predstavnika EU-a (EUREP) osigurat će uske veze između ovog djelovanja i programa potpore državnim službenicima i umirovljenicima (CSP), pospješujući također jači utjecaj na dijalog o politikama. ESVD i Komisija također razmatraju provedbu Palestinskog plana reformi i razvoja i Palestinskog nacionalnog plana razvoja, na čijim je prioritetima PEGASE bio i jest utemeljen kao mjera uvjetovanosti. Ocjena PEFA-e započeta je u ožujku 2013., a izvješće je službeno poslano Ministarstvu financija u lipnju 2013., te ga je Ministarstvo u istom mjesecu i prihvatilo. Objavljeno je 2. rujna 2013. EU je doprinijela toj ocjeni koja je obavljena pod vodstvom Svjetske banke tako što je financirala jednog stručnjaka. 84. Komisija i ESVD samo dijelom prihvaćaju ovu preporuku. Komisija i ESVD pristaju stupiti u razgovore s Palentinskom samoupravom o financiranju plaća i mirovina u pojasu Gaze s ciljem postizanja sporazuma kojim bi se u obzir uzele primjedbe Suda. 85. Komisija prihvaća preporuku.